Diari Oficial de la Generalitat Valenciana


Sumari del DOGV 376, del 14-05-1986 (1986/806230)

ORDRE de 15 d'abril de 1986, de la Conselleria d'Agricultura i Pesca, per la qual es convoquen ajudes a les Organitzacions Professionals Agraries per a l'adquisició d'equipament divers i immobles.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   376

Data del DOGV
:   14-05-1986

Secció del DOGV
:   ALTRES DISPOSICIONS

Número del document
:   1986/806230


Data del document
:   15-04-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 15 d'abril de 1986, de la Conselleria d'Agricultura i Pesca, per la qual es convoquen ajudes a les Organitzacions Professionals Agràries per a l'adquisició d'equipament divers i immobles.  
Vista la necessitat de continuïtat en les actuacions empreses durant 1985 per tal de facilitar la presència de les Organitzacions Professionals en el sector agrari valencià, i contribuir així a la millora dels mitjans que els serveixen de base per a la prestació de serveis a la població activa del sector, i en virtut de les facultats que em són conferides,   
ORDENE:  
Article primer  
La Conselleria d'Agricultura i Pesca de la Generalitat Valenciana convoca la concessió de subvencions destinades a les Organitzacions Professionals Agràries de representació general per a l'adquisició de béns mobles i immobles.   
Amb aquesta finalitat, podran ser subvencionades les adquisicions següents:   
a) De mobiliari i equips d'oficina que tinguen el caràcter d'inventariable.   
b) De vehicles.   
c) D'aparells destinats a la reproducció impresa o àudiovisual.   
d) De locals i/o habitatges en propietat destinats a ser utilitzats com a oficines de representació pública per l'entitat sol·licitant.   
Article segon  
Les Organitzacions Professionals Agràries presentaran en la Conselleria d'Agricultura i Pesca, fins al 15 de juliol de 1986, les propostes d'adquisicions, la subvenció de les quals se sol·licite.   
Article tercer  
1. Les sol·licituds referides a béns immobles expressaran el domicili d'aquests, i indicaran l'adscripció física de les adquisicions sol·licitades amb assenyalament, si pertoca, dels locals concrets on seran custodiats els dits béns.   
2. Les Organitzacions Professionals Agràries que vulguen d'acollir-se a les presents subvencions i que no hagen concorregut a la convocatòria anterior efectuada per l'Ordre de 28 d'octubre de 1985, de la Conselleria d'Agricultura i Pesca, prestaran declaració en document públic, en sol·licitar-les, del nombre dels afiliats i del nombre i domicili dels locals a la Comunitat Valenciana; referides ambdues dades al 31 de març de 1986. En cas contrari, hi haurà prou amb una declaració jurada en la qual figurarà l'actualització de les dites dades en la data esmentada.   
3. Les Organitzacions sol·licitants presentaran així mateix, una declaració jurada de les activitats formatives i informatives d'índole estrictament professional desplegades en 1985 i durant el primer trimestre de 1986, i hi indicaran la data, localitat, tema desplegat i nombre d'assistents en aquestes.   
Article quart  
1. La Conselleria d'Agricultura i Pesca resoldrà la concessió de les subvencions corresponents a cadascuna de les Organitzacions Professionals Agràries de representació general que hi aporten la documentació expressada en l'article anterior, i ponderarà la quantia en funció dels aspectes que s'hi assenyalen i de la consignació pressupostària existent.   
2. En cap cas la subvenció otorgada superarà el 75% del valor dels béns l'adquisició dels quals siga proposada per l'entitat sol·licitant. En el cas dels béns immobles, a més, es fixa el límit máxim de subvenció en 1.250.000 pessetes.   
Article cinqué  
1. Les entitats esmentades es comprometen, per a l'obtenció de la subvenció sol·licitada, a mantenir la destinació dels béns adquirits amb la finalitat assenyalada en la corresponent petició. En tot cas els béns immobles no podran ser alienats, arrendats ni cedits sense autorització expressa de la Conselleria d'Agricultura i Pesca; en cas contrari el valor de la subvenció concedida haurà de revertir en aquesta.   
Amb aquesta finalitat l'immoble, l?adquisició del qual s'haja subvencionat, es constituirà com a garantia de tal obligació, i haurà de figurar aquesta en el títol públic que es formule amb motiu de l'adquisició.   
2. Les entitats sol·licitants, en realitzar la petició de subvenció, hauran d'acreditar mitjançant declaració jurada el fet de ser al corrent de les obligacions fiscals i amb la Seguretat Social.   
Article sisé  
La Conselleria d'Agricultura i Pesca realitzarà les comprovacions que estime escaients pel que fa a l'adequació de la subvenció concedida a les finalitats sol·licitades. Amb l'ordenació prèvia del pagament, l'Organització Professional Agrària beneficiada haurà d'acreditar documentalment la realització de l'adquisició a la qual ve compromesa l'ajuda otorgada.   
Amb aquesta finalitat, en el cas dels béns immobles, caldrà l'aportació del títol d'adquisició d'aquests en escriptura pública.   
Article seté  
Les subvencions a què es refereix aquesta Ordre es faran efectives amb càrrec als crèdits corresponents del Programa 611 del Pressupost vigent.   
DISPOSICIONS FINALS  
Primera  
Hom faculta la Secretaria General per al desplegament del que disposa aquesta Ordre.   
Segona  
Aquesta Ordre entrarà en vigor el dia que es publique en el Diari Oficial de la Generalitat Valenciana   
València, 15 d'abril de 1986.   
El Conseller d'Agricultura i Pesca  
LLUIS FONT DE MORA I MONTESINOS